ঘটনায় জানা যায়, গতকাল ২২ জানুয়ারী ২০১৩ ইং তারিখ বিকেল আনুমানিক ৫.২৫ মিনিটে মানিকগঞ্জ সদর থানাধীন বালিরটেক বাজারে অবস্থান করাকালীন কতিপয় পুলিশসদস্য গণেশ রাজবংশীকে অতর্কিতভাবে গ্রেফতারের চেষ্ঠা করে। সে সময় মি. রাজবংশী তাকে গ্রেফতারের কারণ জানতে চাইলে তারা এলোপাথাড়ি মারপিট করতে থাকে। সেসময় তার সাথে থাকে ছোটভাই নরেন রাজবংশী এগিয়ে আসলে তাকেও মারপিট করে গ্রেফতার করে হরিরামপুর, মানিকগঞ্জ থানায় নিয়ে যায়। থানা কাস্টডিতে রাতভর তাদের নির্যাতন করে আজ সকালে মানিকগঞ্জ সদর থানায় প্রেরণ করে। ইচ্ছাকৃতভাবে পুলিশের উপর আক্রমণ করে আঘাত করেছে মর্মে স্বীকারোক্তি আদায়ের উদ্দেশ্যে মানিকগঞ্জ সদর থানায় আজ সারাদিন রাজবংশী ভ্রাতৃদ্বয়কে দফায় দফায় নির্যাতন করে বেআইনী জনতাবদ্ধে গ্রেফতারকৃত ব্যক্তিকে গ্রেফতারে বাঁধাদান ও কর্তব্যরত পুলিশ অফিসারকে যখম করার মিথ্যে অভিযোগে দণ্ডবিধির ১৪৩/২২৫(খ)/৩৩২ ধারায় মানিকগঞ্জ সদর থানার মামলা নং ৩৬/১৩ দায়ের করে বিকেলে ৭ দিনের রিম্যান্ড চেয়ে মানিকগঞ্জ জেলার সিনিয়র জুডিশিয়াল ম্যাজিস্ট্রেট আদালতে উপস্থিত করে। বিজ্ঞ আদালত আগামীকাল ২৪ জানুয়ারী ২০১৩ ইং তারিখে রিম্যান্ড শুনানীর দিন ধার্য করে তাদের জেল হাজতে প্রেরণের নির্দেশনা প্রদান করেন।